Ei mennyt kuin Strömsössä, sillä myös suositun lastenohjelman katoaminen aiheutti järkyttynyttä palautetta.

Yleisradiolle valitettiin erityisesti Jussi Halla-ahon vaalitentin ja Oktonautit-lastenohjelman katoamisesta.­

Yleisradion Areena -palvelusta katosi sunnuntai-iltana klo 17.30 alkaen väliaikaisesti kymmeniä ohjelmia. Kyseessä oli Yleisradion mukaan tekninen ja inhimillinen virhe.

”Teimme julkaisujärjestelmän päivitystä koko viikonlopun ajan. Eilen noin klo 17.30 alettiin lukea julkaisutietoja taustajärjestelmästä ja Areenasta luettiin silloin väärää kenttää, joka määrittää, kuinka kauan ohjelma on Areenassa katsottavissa. Päivitys eteni sunnuntai-illasta taaksepäin torstai-iltaan sinä aikana julkaistujen ohjelmien osalta, kunnes huomattiin, että sieltä tulee virheellistä tietoa ja viestiliikenne taustajärjestelmään katkaistiin”, Yleisradion palvelupäällikkö Kari Haakana kertoo puhelimitse.